cyanic-selkie/wikianc huggingface dataset:
Châteauneuf-du-Pape
Wynbou
Net sewe persent van die produksie is witwyne, en hier veral droë, intense wyne met 'n lae suurgehalte. As hulle langer gestoor word, ontwikkel hulle geure van bloeisels en heuning. Die wynstreek van Châteauneuf-du-Pape bevat ook dele van die buurdorpe Bédarrides, Courthezon, Sorgues en Orange, met 'n totale oppervlak van 3 178 hektaar. Die wynstreek word deur groot bedrywe oorheers, wat hulle wyn self bottel. Die plaaslike koöperasie lewer net sewe persent van die plaaslike wynproduksie op. Die bekendste wynprodusente is Châteaux Beaucastel, Fortia, La Nerthe, Rayas en Clos des Papes.
Die kenmerkende bottels met die gekruiste sleutels (die pouslike simbool) op die etiket geniet sedert 1938 handelsmerk-beskerming.
Geskiedenis van die wynboubedryf
Die kuns van wynmaak is in die suidelike Rhônevallei vermoedelik deur Griekse setlaars, wat in die 6de eeu v.C. die stad Marseille gestig het, ingevoer. In die jaar 500 het Gregorius van Tours na die wyn van Avignon verwys. Pous Johannes XXII het sy eie wynberg aangelê en sodoende die beste liggings reeds omtrent die jaar 1350 beplant. Die destydse pouse het egter die voorkeur aan wyne uit Beaune gegee.
'n Historiese dokument uit die jaar 1519 verwys na 'n witwyn uit Châteauneuf-du-Pape. Omtrent 1750 het die wingerde reeds 650 hektaar beslaan. Groot kastele soos Château La Nerthe, wat in die 18de eeu opgerig is, getuig van die destydse welvaart.
In die 19de eeu is die plaaslike wyn reeds as die beste in die suidelike Rhônevallei beskou, en sedert 1905 is pogings onderneem om dit as 'n wyn van oorsprong te laat klassifiseer. Die wyn is uiteindelik in 1935 as Appellation d'Origine Contrôlée Châteauneuf-du-Pape beskerm.
Bronne
Michel Dovaz: Châteauneuf-du-Pape. Jacques Legrand, Boulogne 1992, ISBN 2-905969-56-3
Rjoerik
Rjoerik, Rurik of Hroerekr (Oudnoors: Rørik; Russies: Рюрик) was 'n Warangiër (Wiking) wat in 862 oor Ladoga (tans Staraja Ladoga) begin heers het. Daarna het hy die Holmgard-vesting naby Nowgorod gebou en die Rjoerik-dinastie gestig wat tot in die 16de eeu oor Kiëf-Roes en daarna Rusland regeer het. Die naam Rjoerik beteken "beroemde heerser". Sy presiese geboorte- en sterfdatum is nie bekend nie, maar die jaartalle 830 en 879 word dikwels genoem.
Geskiedenis
Dit is nie heeltemal seker hoe Rjoerik aan die bewind gekom het nie. Die enigste inligting kom uit die 12de-eeuse Russiese Primêre Kronieke, waarin beweer word dat die strydende stamme in die gebied hom genooi het om oor hulle te heers en die orde te herstel. Sommige historici meen egter dat hy die gebied binnegeval het. Rjoerik het tot met sy dood aan die bewind gebly. Sy opvolger, Oleg, het die hoofstad in omstreeks 880 na Kiëf geskuif en dus die fondament gelê vir wat later as Kiëf-Roes bekendgestaan het. Dit het bly bestaan tot 1240, toe dit tydens die Mongoolse inval verslaan is.
Herkoms
Sommige historici beskou Rjoerik as ’n legende uit die Russiese volkskunde. Tog word dikwels gegis oor sy herkoms. Volgens die Kronieke het Rjoerik behoort tot die volk Roes, ’n Warangiër-stam. In die 20ste eeu is gevind dat Ladoga, wat deur Rjoerik gestig sou gewees het, inderdaad in die middel van die 9de eeu ontstaan het. Erdewerk, kombuisgereedskap en huise uit Rjoerik se tyd toon tipiese Skandinawiese patrone.
Magsverheffing
Magsverheffing is 'n wiskundige bewerking, waarby 'n getal (die faktor of die grondtal van die magsverheffing) herhaaldelik met homself vermenigvuldig word. Die grondtal x verhef tot die mag n word genoteer as xn wat beteken: Mens sê: x tot die mag n, of ook kortweg x tot die n-de.
So is 2 tot die mag 3, of 2 tot die derde: 2³ = 2×2×2 = 8, waar 2 die grondtal en 3 die eksponent van die mag 2³ is. Moenie die mag met die eksponent met mekaar verwar nie.
Voorbeelde:
Definisie
Die nde mag van die grondtal x, genoteerd as x^n, is gedefinieer as die produk van n faktore x (met ander woorde: x*x*...; n keer).
Die gebruiklike notasie is om die eksponent n, wat die aantal faktore aangee, hoër te skryf (boskrif).
Deur die uitbreiding van die definisie met: kan negatiewe eksponente aangedui word.
'n Verdere uitbreiding is: waarmee gebroke eksponente voorgestel word.
Meer algemeen gedefinieer deur gebruik te maak van 'n logaritme en eksponensiële funksie:
Omgekeerde bewerkinge
Omdat magsverheffing nie kommutatief is nie, is twee omkeer bewerkings nodig: worteltrek en logaritme
Mag hou verband met het begrip graad by polinome en vergelykings. 'n Tweedegraadse vergelyking is 'n vergelyking waarin die hoogste mag 2 is.
Berekeninge met magte
Die onderstaande reëls kan gebruik word tydens berekeninge met magte:
Enkele spesiale gevalle word hieronder genoem:
Vir a≠ 0 is:
Vir a>0 is:
Afgeleides
Stel die a-de mag van x op as funksie van x, dus vir sekere eksponent a: dan word die afgeleide gegee deur: Stel die mag op as funksie van die eksponent, dus vir sekere grondtal a: dan word die afgeleide gegee deur:
Gaute
Die term Gaute (Sweeds: götar of göter) is deels 'n protohistoriese benaming vir die Noord-Germaanse stamme wat die Suid-Sweedse streke Väster- en Östergötland tydens die Ystertyd bewoon het, deels 'n nasionaalromantiese naam vir die antieke voorvaders van die huidige Sweedse volk. Naas Väster- en Östergötland het die Gaute hul naam ook aan die stad Göteborg verleen. Hulle is intussen al eeue lank volledig geassimileer en vorm geen selfstandige etniese groep meer nie.
Vroeë literêre verwysings
Die Angel-Saksiese Beowulf-saga verwys na 'n stam met die naam Geatas (Oudnoors Gautar) wat die suidelike streke van Swede bewoon het.
Die eerste historiese bron oor hierdie volk dateer uit die 2de eeu toe Ptolemeus na hulle as Goutai verwys. Die Gotiese skrywer Jordanes noem in sy werk Getica die Gautigothe en Ostrogothe wat volgens hom die Skandinawiese eiland Scandza bewoon het, terwyl Procopius van Caesaraea (500-562) na hulle as Gautoi verwys het.
Die Gaute was onafhanklik van die Svear, die tweede groot stamgroep in antieke Swede wat deur Tacitus Suiones genoem is. Hulle krygers het nogtans aan Gotiese veldtogte teen die Romeinse Ryk deelgeneem, en talle mans was sodoende in staat om groter hoeveelhede Romeinse goud na Skandinawië saam te neem. Hierdie tydperk word in Skandinawië derhalwe ook die "goue periode" genoem.
Die Gaute was nogtans in toenemende mate aan aanvalle deur die Svear blootgestel en het in die 6de eeu geleidelik hul onafhanklikheid verloor. Die Angel-Saksiese heldedig Beowulf bevat 'n gedeelte waarin die oorloë tussen die Gaute en Svear beskryf word en eindig met 'n voorspelling van toekomstige Svear-aanvalle. In die loop van die 11de en 12de eeu het 'n aantal Gaute as Sweedse konings geregeer. Hulle het die Latynse titel Rex Sweorum et Gothorum - "Koning van die Svear en Gaute" gedra.
Gaute en Gote
Die verband tussen die Gote en die Gaute is al lank 'n omstrede onderwerp. Beide Oud-Yslandse en Oud-Engelse letterkundige bronne skei die Gaute (Ysl. Gautar, O.Eng Geatas) duidelik van die Gote (Ysl. Gotar, O.Eng. Gotenas). Die 6de eeuse Gotiese geskiedkundige Jordanes het egter geskryf dat die Gote van die eiland "Scandza" (Skandinawië) afkomstig is en beskryf die drie stamme wat op hierdie eiland gewoon het: die Gautigote, die Ostrogote en die Vagote, wat insinueer dat die Gaute wel Gote was of van hulle afstam. Verder het die Romeine ook die woord "Goot" gebruik om na verwante, kultureel eenderse stamme soos die Tervingi en Greuthungs te verwys. Hoe dit ook al sy, die woorde "Goot" en "Gaut" is afkomstig van dieselfde proto-Germaanse etnoniem.
Net soos ander Noord-Germaanse volksgroepe het ook die Gaute behalwe vir 'n klein aantal rune-inskrifte min skriftelike oorlewerings agtergelaat. Die eerste melding van die Gaute verskyn in 'n werk deur Ptolemeus (2 n.C.), waar hy na hulle verwys as "Goutai". In Noorse saga's word daar na hulle verwys as "Gautar" en in die Oud-Engelse Beowulf en Widsith word vertel van die "Gēatas".
Die saga's oor die geskiedenis van die Gaute voor die jaar 1000 is eers later neergeskryf, en ook die Gotiese skrywer Jordanes verskaf in sy werk De origine actibus Getarum (omstreeks 550), kort Getica genoem, nouliks geskiedkundige feite. Dit word deur geskiedkundiges eerder as 'n topos beskou - Jordanes gebruik immers uitsluitlik Griekse en Romeinse bronne, en hierdie twee beskawings het eers teen die middel van die 3de eeu n.C. met die Gote in aanraking gekom. Verskeie Skandinawiese navorsers verwerp die gedagte dat die Gote hulle oorsprong in Skandinawië sou kon hê. Die etnogenese van die Gote het volgens argeologiese vondse eers op die Europese vasteland, in die gebied van die huidige Pole, begin, terwyl die Skandinawiese herkoms van hulle beskawing tans nie verifieerbaar is nie.
Nogtans was daar al vroeg kulturelle betrekkinge tussen die oostelike Skandinawië en die Suid-Baltiese kusgebiede wat deur sommige geleerdes as bewys vir die teorie aangevoer word dat Jordanes mondelinge tradisie ten minste 'n geskiedkundige kern het. Antieke outeurs het slegs sporadiese aantekeninge gemaak wat geen geskiedkundige feite aan navorsers verskaf nie.
Sagteware-ingenieurswese
Sagteware-ingenieurswese (SI) is die veld wat bemoei is met die skep and instandhouding van sagteware deur die toepassing van tegnologieë en praktyke wat verkry is vanaf rekenaarwetenskap, projekbestuur en ander vakgebiede.
SI-toepassings word gebruik in 'n wye reeks van aktiwiteite, vanaf nywerheid tot vermaak. Sagteware toepassings verbeter gebruiker produktiwiteit en lewensgehalte. Voorbeelde van toepassingssagteware sluit in: kantoorpakkette, videospeletjies en die wereldwye web. Voorbeelde van stelselsagteware: ingeboude stelsels en bedryfsstelsels.
SI-tegnologieë en praktyke verbeter produktiwiteit en verrigting van ontwikkelaars en die gehalte van die toepassings wat hulle skep. SI-voorbeelde: databasisse, tale, biblioteke, patrone, en werktuie. Voorbeelde vanuit rekenaarwetenskap: algoritmes en datastrukture. Voorbeelde vanuit projekbestuur: prosesse.
ǁKaras
ǁKaras is een van die 14 streke van Namibië, en die mees suiderlike en minste bevolking van die 14 streke van Namibië. Die hoofstad is Keetmanshoop. Karas se hoofdorp is Keetmanshoop en die grootste dorp is Lüderitz. In die ooste is ǁKaras deels in die Kalahari-woestyn geleë en in die weste in die Namibwoestyn. In die weste grens dit aan die Atlantiese Oseaan, in die ooste en suide aan Suid-Afrika en in die suide vloei die Oranjerivier.
ǁKaras was tot om middernag op 8 Augustus 2013 Karas. Dit kan ook as !Karas gespel word.
ǁKaras se westelike grens is die oewers van die Atlantiese Oseaan. Die ligging in Namibië se suide beteken dat dit 'n lang grens in die suide en ooste met die Noord-Kaap Provinsie van Suid-Afrika deel. In die binneland is dit die Hardap-streek in die noorde.
Ekonomie en infrastruktuur
Die streek is oorwegend 'n klein veeboerdery area, wat hoofsaaklik bestaan ​​uit diere soos skape of bokke. Wildboerdery en besproeiingsboerdery langs die Naute Dam en die Oranjerivier het aansienlik belangriker geword.
Opvallende kenmerke van die streek sluit in die hawestad Lüderitz en sy visvangs en bootboubedryf, die diamantgebiede langs die kus met Oranjemund, mynmaatskappye in die suidelike deel van Namibië (die Klein Karas-gebied, Rosh Pinah), druiweboerdery by Aussenkehr op die Oranjerivier, die Kudu-gasveld in die Atlantiese Oseaan naby Lüderitz en kleinskaalse nywerhede in Lüderitz en Keetmanshoop. Ook Ai-Ais, Warmbad, die Kokerboom-woud naby Keetmanshoop, die Visrivier-canyon (die tweede grootste in die wêreld), die Brukarosberg vulkaan naby Berseba, en verskeie wildplaase het belangrike toerisme-areas geword. Die toerismebedryf het die potensiaal vir verdere uitbreiding.
Die ekonomiese groeipotensiaal van die gebied is aansienlik, maar benodig 'n intensiewe algemene ontwikkelingsbeleid. Dit is 'n winsgewende belastinggenererende gebied, wat hoofsaaklik uit diamant mynbou vir die sentrale regering kom.
Die hoofspoorlyn en twee hoofroetes gee toegang tot Suid-Afrika. Keetmanshoop word beskou as die hoofstad van die suide en het direkte lug-, spoor- en padverbindings met Windhoek. Die lughawe is van internasionale standaarde en geskik vir internasionale lugverkeer. Die vliegveld by Kolmanskop naby Lüderitz word gereeld deur Air Namibia op sy vlugte na Kaapstad en Windhoek besoek. Goed ontwikkelde landingsgeriewe bestaan ​​ook by Oranjemund.
ǁKaras het 49 skole met 20,110 studente.
Politiek
Die goewerneur van ǁKaras Streek is Lucia Basson, na Bernadus Clinton Swartbooi in 2015. In die 2004 presidensiële verkiesing het die streek SWAPO se Hifikepunye Pohamba met 65% van die stemme ondersteun. Geen ander kandidaat het meer as 10% ontvang nie. In die streekverkiesings van 2015 het Swapo al sewe kiesafdelings gewen.
Demografie
Volgens die 2001 Bevolkings- en Behuisingsensus, het ǁKaras 'n bevolking van 69,329 (32,346 vrouens en 36,976 mans of 114 mans vir elke 100 vrouens) en groei teen 'n jaarlikse koers van 1,3%. Die vrugbaarheidsyfer was 3.1 kinders per vrou. Omtrent 54% woon in stedelike gebiede, en 46% woon in die platteland, met 'n area van 161,215 km2, die bevolkingsdigtheid was 0.4 mense per km2. 11% van die bevolking was onder 5 jaar oud, 20% tussen 5 en 14 jaar oud, 63% tussen 15 en 59 jaar oud, en 6% 60 jaar of ouer. Die bevolking is in 15,481 huishoudings verdeel, met 'n gemiddelde 4.1 persone per huishouding; 35% van huishoudings het 'n vroulike hoof van die huis gehad, terwyl 65% 'n man gehad het. Vir diegene 15 jaar en ouer was 69% nooit getroud nie, 20% getroud met sertifikaat, 2% getroud tradisioneel, 5% getroud met mekaar, 1% geskei en 2% was weduwees.
Die mees algemene huistale was Afrikaans (40% van huishoudings), Nama/Damaras (26%) en Oshiwambo 23%). Vir diegene 15 jaar en ouer was die geletterdheidsyfer 87%. Byna 45% van die bevolking kom uit gekleurde en wit Namibiese groepe. Wat opvoeding betref, was 52% van die meisies en 48% van die seuns tussen die ouderdomme van 6 en 15 in skool. Van die 15 jaar en ouer was 77% skool toe, 7% was tans op skool en 7% het nie skool bygewoon nie.
In 2001 was die werksgeleentheidsyfer (67% van die 15+) 71% in diens en 29% werkloos. Vir diegene 15 jaar of ouer en nie in die arbeidsmag (24%), 28% was studente, 40% huismakers, en 32% afgetree of nie in staat om te werk nie. Volgens die 2012 Namibiese Arbeidsmag-opname het werkloosheid in die ǁKaras-streek met 23,9% opgegaan. Die twee studies is metodologies nie vergelykbaar nie.
Onder huishoudings het 94% veilige drinkwater, 26% geen toiletgeriewe, 50% elektrisiteit vir beligting, 81% toegang tot radio en 35% het hout of houtskool vir kook. In terme van huishoudings se hoofbronne van inkomste het 7% van boerdery afkomstig, 69% van lone en salarisse, 6% kontanthulpbronne, 5% van besigheid of nie-ontvanger, en 10% van pensioen.
Vir elke 1000 lewende geboortes, gebeur 37 vroulike en 56 manlike baba sterftes. Die lewensverwagting by geboorte was 61 jaar vir vroue en 54 vir mans. Onder kinders jonger as 15, het 4% 'n ma verloor, 6% 'n pa, en 1% is deur albei ouers verlaat. Ongeveer 3% van die totale bevolking het 'n gestremdheid, waarvan 22% dowes was, 29% blind, 10% het 'n spraakgestremdheid, 13% handgestremdheid, 27% beengestremdheid en 7% gestremdheid.
Juan Gabriel Pareja
Juan Gabriel Pareja (gebore 24 Desember 1978) is 'n Amerikaanse akteur. Hy is bekend vir sy rolle in die rolprente The Mist (2007) en Machete (2010), en in die televisiereekse The Walking Dead (2010) en Goliath (2016).
Ramsgate, Engeland
Ramsgate is 'n kusstad in die Engelse graafskap Kent met 'n bevolking van sowat 40 400 inwoners (2011). Ramsgate het 'n veerdiens met die Vlaamse kusstad Oostende.
Leuth, Nederland
Leuth is ’n dorp in die munisipaliteit Berg en Dal in die provinsie Gelderland in Nederland.
Vuurstorm
250px|duimnael|Die [[Tillamook-brande in Augustus 1933 in Oregon.]] duimnael|250px|Vuurstorm: 1. brand, 2. stygstroom, 3. sterk rukwinde, A. vuurwolk. ’n Vuurstorm is ’n verwoestende brand wat so ’n hoë intensiteit bereik dat dit sy eie windstelsel opbou. Dit kom meestal in natuurlike brande voor. Hoewel die term soms gebruik word om sekere groot brande te beskryf, is die verskynsel se bepalende eienskap dat dit sy eie stormsterk winde uit alle rigtings het.
Die Swart Saterdag-brande in die Australiese deelstaat Victoria in Februarie 2009 en die Groot Peshtigo-brand in Peshtigo, in die Amerikaanse deelstaat Wisconsin in Oktober 1871 is voorbeelde van brande met die een of ander vorm van ontbranding weens ’n vuurstorm.
Vuurstorms kan ook in stede voorkom, byvoorbeeld ná ’n groot bomaanval. Voorbeelde uit die Tweede Wêreldoorlog is Hamburg, Darmstadt, Dresden en Stalingrad, asook Hirosjima ná die atoombom.
Werking
’n Vuurstorm ontstaan wanneer die hitte van die oorspronklike brand al hoe meer van die omringende lug intrek. Die stygstroom, ’n kolom stygende warm gas, neem ’n sampioenvorm aan en sterk rukwinde vorm óm die brand wat na binne gerig is. Dié winde voed die brand met bykomende lug. Omdat die rukwinde na binne gerig is, keer dit dikwels dat die brand oor ’n baie groot gebied versprei, maar dit kan ook gebeur dat die geweldige ontbranding die rukwinde rond en bont van rigting laat verander. Die geweldige hitte van ’n vuurstorm kan ook vlambare materiaal in die omtrek laat vlamvat of insuig, en die brand só laat versprei.
Mary Beth Evans
Mary Beth Evans (gebore 7 Maart 1961) is 'n Amerikaanse aktrise en vervaardiger. Sy is bekend vir haar rolle in die televisiereekse As the World Turns (1956), General Hospital (1963), Days of Our Lives (1965), en The Bay (2010).
Vriende van Afrikaans
Vriende van Afrikaans is 'n nie-winsgewende organisasie wat in 1993 op Stellenbosch gestig is deur 'n groep mense onder leiding van wyle prof. Johan Combrink (1939 - 1999) om te werk vir die beskerming en behoud van Afrikaans in al sy vorme. Omdat 'n taal se bestaansreg gesetel is in sy sprekers, dien die Vriende van Afrikaans al sy sprekers en hulle ryk kultuurerfenis.
Hierdie organisasie het reeds met die hulp van lede 'n CD met Afrikaanse musiek (Ou Vriende), die Kuberwoordeboek (rekenaarterme), die komposisie van die eerste Afrikaanse simfonie (die Sinfonia africana van Hendrik Hofmeyr) en die Pieter van der Westhuizen Huldigingsbundel (koorwerke met bladmusiek) op sy kerfstok.
Tiffany Evans
Tiffany Evans (gebore 4 Augustus 1992) is 'n Amerikaanse aktrise. Sy is bekend vir haar rolle in die rolprent Diary of a Mad Black Woman (2005) en in die televisiereeks Law & Order: Special Victims Unit (1999).
Stronsium
Stronsium is 'n chemiese element in die periodieke tabel met die simbool Sr en 'n atoomgetal van 38. Stronsium is 'n aardalkalimetaal met 'n silwerwit of gelerige kleur wat chemies hoogs reaktief is. Die metaal vergeel wanneer dit aan lug blootgestel word. Dit kom natuurlik voor in die minerale selestiet en stronsianiet. Die 90Sr isotoop is teenwoordig in radio-aktiewe kern-uitval en het 'n halfleeftyd van 28.90 jaar.
Kenmerkende eienskappe
Vanweë sy uiters hoë reaktiwiteit in lug kom hierdie element slegs in verbinding met ander elemente in die natuur voor, soos in die geval van die minerale stronsianiet en selestiet.
Hoofpyn
Hoofpyn is die simptoom van pyn in die omgewing van die kop of nek. Dit manifesteer in migraines (intense of kloppende pyne), spanningstipehoofpyne en troshoofpyne. Hoofpyn is meestal onskuldig van aard. Slegs in enkele gevalle word dit deur ernstige siektes binne die skedel veroorsaak. In die meeste gevalle lê die oorsaak buite die skedel in die spiere of die bloedvate.
Stronsium
Kenmerkende eienskappe
Stronsium is 'n glansende silwerige metaal wat sagter is as kalsium en selfs meer reaktief in water. Water in kontak met stronsium word ontbind om stronsiumhidrodksied en waterstofgas te vorm. Stronsium kan in lug brand en sodoende beide stronsiumoksied en stronsiumnitried vorm, maar aangesien dit nie spontaan met stikstof onder 380 °C reageer nie, sal slegs die oksied by kamertemperatuur gevorm word. Stronsium moet in keroseen gestoor word om oksidasie te verhoed; stronsium wat aan lug blootgestel word sal vinnig geel word as gevolg van die vorming van die oksied. Verpoeierde stronsium-metaal sal spontaan in lug ontbrand. Vlugtige stronsium soute verleen 'n skarlaken kleur aan die vlamme en daarom word hierdie soute dikwels in vuurwerke gebruik. Natuurlike stronsium is 'n mengsel van vier stabiele isotope.
Hoofpyn
Migraine is 'n soort hoofpyn wat veroorsaak word deur veranderinge in die bloedvate binne en buite die skedel, wat aanvalle van ernstige hoofpyn in een deel van die kop veroorsaak.
Selfs wanneer die oorsaak van die hoofpyn liggaamlik is, soos in die geval van verhoogde spanning in die nekspiere (spanningshoofpyn) en bloedvatreaksies (migraine), speel sielkundige faktore dikwels 'n rol. In ander gevalle word hoofpyn egter uitsluitlik deur siektes veroorsaak, soos vergiftiging (veral lood), ontsteking van die sinusse of, in enkele gevalle, breinvliesontsteking of 'n gewas.
Stronsium
Gebruike
Teenswoordig is die hoofgebruike van stronsium in die glas van kleurtelevisies se katodestraalbuise.
Hoofpyn
Oorsake binne die skedel
Hoofpyn kan veroorsaak word deur 'n siekte binne of buite die skedelholte. As die oorsaak in die skedelholte geleë is, word die hoofpyn veroorsaak deur irritasie (prikkeling) van pyngevoelige strukture wat daar aanwesig is, dit wil sê van die breinvliese van die skedelbasis en die bloedvate. Die ander dele van hierdie vliese, die brein self en die bene van die skedel, is nie gevoelig vir pyn nie.
Prikkeling van die breinvliese (meningeale prikkeling) vind byvoorbeeld plaas by breinvliesontsteking en by bloeding tussen 2 van hierdie breinvliese (aragnoïdale bloeding). So 'n hoofpyn word vererger wanneer 'n mens hoes en deur enige beweging wat die breinvlies (meninges) rek.
Stronsium
Gebruike
Ander gebruike in die handel:
Geskiedenis
Die mineraal stronsianiet is vernoem na die Skotse dorp, Strontian, waar dit in die loodmyne daar ontdek is in 1787. Adair Crawford het in 1790 waargeneem dat dit verskil van ander barium-minerale. Stronsium self is in 1798 ontdek en stronsium-metaal is vir die eerste keer gesuiwer deur Sir Humphry Davy in 1808 deur van elektrolise gebruik te maak.
Hoofpyn
Oorsake binne die skedel
Drukverhoging en die gevolglike rekking van die meninges kan deur 'n gewas, breinbloeding, 'n breinabses, ensovoorts, veroorsaak word. Dit lei tot 'n hoofpyn wat deur die hele kop gevoel word. In sommige gevalle begin die hoofpyn onmiddellik nadat die persoon soggens opgestaan het en gaan gepaard met skielike braking sonder enige naarheid.
Stronsium
Geskiedenis
Stronsium was een van die radio-aktiewe materiale wat vrygestel is tydens die Windscale brand in 1957.
Hoofpyn
Oorsake binne die skedel
Rekking van die bloedvate binne die skedelholte veroorsaak 'n kloppende hoofpyn wat dieselfde ritme as die polsslag het. Dit word gewoonlik ondervind by 'n hoë koors, ná dronkenskap, ná 'n epileptiese aanval, ná 'n skedelbesering of by 'n skielike ernstige verhoging van die bloeddruk en met die gebruik van sekere geneesmiddels. 'n Abnormaal lae druk binne die skedel kan ook hoofpyn veroorsaak.
Stronsium
Verspreiding
Stronsium kom algemeen in die natuur voor en is die 15de volopste element op aarde en maak gemiddeld 0.034% van alle vulkaniese rots uit en word hoofsaaklik in die sulfaatvorm in die mineraal selestiet (SrSO4) en die karbonaatvorm in die mineraal stronsianiet (SrCO3) aangetref. Van die twee minerale word selestiet meer gereeld in sedimentêre neerslae gevind in voldoende hoeveelhede om mynbou te regverdig. Strontianiet sou die meer nuttige mineraal gewees het aangesien stronsium meestal in die karbonaat vorm in die nywerheid aangewend word, maar min neerslae van hierdie mineraal is gevind wat verdere ontwikkeling sou regverdig. Die metaal kan voorberei word deur die elektrolise van 'n gesmelte mengsel van stronsiumchloried en kaliumchloried:
Sr2+ + 2 e- → Sr
Hoofpyn
Migraine
Migraine (skeelhoofpyn) is 'n goed gedefinieerde sindroom (siektebeeld) wat gekenmerk word deur aanvalIe van ernstige en bykans onuithoudbare hoofpyne. Die aanval begin gewoonlik met 'n gevoel van spanning aan die een kant van die kop en gaan soms gepaard met steurings van dié deel van die gesigsveld wat aan die teenoorgestelde kant van die hoofpyn is. Hierdie steurings kan bestaan uit onder meer die sien van ligflitse en sterretjies en word gewoonlik deur albei oë waargeneem. Soms is daar ook 'n prikkelsensasie aan die een kant van die liggaam. Tydens die eerste fase is daar 'n vernouing van die bloedvate buite die skedel, en dit brei geleidelik uit na die bloedvate binne die skedel.
Stronsium
Verspreiding
2 Cl- → Cl2 (g) + 2 e-
Andersins kan dit vervaardig word deur die reduksie van stronsiumoksied met aluminium in 'n vakuum teen 'n temperatuur waarteen stronsium af distilleer. Daar bestaan drie allotrope van die metaal met oorgangspunte by 235 en 540 °C. Stronsium-metaal (98% suiwerheid) het in Januarie 1990 ongeveer $5/ons gekos. Die grootste kommersieel ontginde neerslae word in Engeland aangetref.
Hoofpyn
Migraine
Vervolgens ontstaan 'n kloppende hoofpyn wat gewoonlik net aan die een kant van die kop voorkom en deur naarheid, vomering en ligsensitiwiteit vergesel kan word. Ná 'n ruk word die kloppende hoofpyn 'n aanhoudende pyn. Die hele aanval kan 'n dag of twee duur. 'n Paar uur se slaap kan die pyn heelwat verlig. Hierdie tweede stadium van 'n migraine-aanval (die werklike hoofpynaanval) word deur 'n rekking van die bloedvate binne en buite die skedel veroorsaak.
Stronsium
Isotope
Stronsium het vier stabiele isotope wat natuurlik voorkom: 84Sr (0.56%), 86Sr (9.86%), 87Sr (7.0%) en 88Sr (82.55%). Slegs 87Sr is 'n produk van radio-aktiewe verval; dit ontstaan uit die verval van die radio-aktiewe alkalimetaal 87Rb, wat 'n halfleeftyd van 4.88 x 1010 jaar het. Daar is dus twee bronne van 87Sr in enige materiaal: dié wat gevorm is deur die oeroue nukleo-sintese saam met 84Sr, 86Sr en 88Sr asook dit wat gevorm word deur die radio-aktiewe verval van 87Rb. Die verhouding 87Sr/86Sr is die parameter wat tipies in geologiese verslae gemeld word; die verhoudings in minerale en rotse het waardes wat wissel van ongeveer 0.7 tot groter as 4.0. Omdat stronsium 'n atoomradius soortgelyk aan kalsium het, vervang dit maklik vir kalsium in minerale.
Hoofpyn
Atipiese migraine
Atipiese migraine (vasomotoriese hoofpyn), waarby die eerste stadium met tekens van irritasie (prikkeling) en visuele steurnisse afwesig is, kan ook voorkom. Sowel egte as atipiese migraines word baie meer by vroue as by mans aangetref. Die aanvalle begin gewoonlik eers ná puberteit en wel ten tyde van emosionele spanning, tydens rusperiodes soos tydens 'n naweek, en by vroue tydens menstruasie. Erflikheid speel dikwels 'n rol by migraine-aanvalle. Die aanval word gewoonlik behandel deur die toediening van ergotamien-tartraat, wat 'n vaatvernouende werking het en dus die tweede fase van die aanval beïnvloed. Migraine-aanvalle kan dikwels deur die middel methysergide voorkom word, want methysergide rem die werking van serotonien, wat waarskynlik by migriane-aanvalle 'n rol speel.
Stronsium
Isotope
Sestien onstabiele isotope is bekend. Van die grootste belang is 90Sr met 'n halfleeftyd van 28.78 jaar. Dit is 'n byproduk van kernsplitsing wat voorkom in kernuitval en verteenwoordig 'n gesondheidsprobleem aangesien dit die kalsium in die been vervang en dus sodoende die uitwerping daarvan uit die liggaam uit, verhoed. Die isotoop is een van die langslewendste hoë-energie betastralers bekend en word gebruik in vir aanvullende kerngedrewe kragbronne. Hierdie toestelle kan gebruik wor in ruimtetuie, afgeleë weerstasies, navigasieboeie ensovoorts waar 'n liggewig, langlewende kern-elektriese kragbron vereis word.
Die Tsjernobil-kernramp het veroorsaak dat 'n uitgestrekte gebied met 90Sr besmet is.
Hoofpyn
Troshoofpyn
Horton se hoofpyn, ook bekend as troshoofpyn, is 'n hoofpynsindroom wat veral by mans gevind word. Dit word gekenmerk deur kort aanvalle van pyn in en om 'n oog en word vermoedelik deur histamienvrystelling veroorsaak.
Stronsium
Voorsorgmaatreëls
In sy suiwer vorm is stronsium 'n uiters reaktiewe element en dit ontbrand spontaan in lug. Dit moet daarom as 'n brandgevaar beskou word.
Uitwerking op die menslike liggaam
Die menslike liggaam absorbeer stronsium asof dit kalsium sou wees. Omdat die element chemies naby genoeg aan kalsium is, verteenwoordig stabiele stronsium nie 'n betekenisvolle gesondheidsgevaar nie, radio-aktiewe 90Sr kan egter aanleiding gee tot been-afwykings en siektes, insluitende beenkanker. Die stronsium-eenheid word gebruik tydens die meet van radio-aktiwiteit van geabsorbeerde 90Sr.
Hoofpyn
Arteritis temporale
Arteritis temporale is 'n ontstekingsreaksie in die arteria temporalis, 'n klein slagaartjie wat langs die slaap loop, of in 'n ander slagaar in hierdie gebied. Die oorsaak is waarskynlik 'n outomatiese immuunreaksie, waartydens die natuurlike beskermingsmeganisme van die liggaam oordrewe reageer en die liggaam self affekteer. Benewens hoofpyn veroorsaak die ontsteking rooiheid en pyn wanneer die ontsteekte deel aangeraak word. Die gevaar van hierdie siekte is dat die slagaar heeltemal afgesluit kan word en sodoende blindheid kan veroorsaak. Die behandeling bestaan uit die toediening van kortikosteroïede (bynierskorshormone ).
Stronsium
Uitwerking op die menslike liggaam
'n Eksperimentele behandeling wat stronsium saam met ranelsuur kombineer het getoon dat dit beengroei aanhelp, beendigtheid verbeter en beenfrakture verminder. Volgens El-Hajj (2004) het vroue wat die behandeling ontvang het 'n 6.8% verhoging in beendigtheid getoon. Die helfte van die toename in beendigtheid (soos gemeet deur x-straal digtheidsmeting) word toegeskryf aan die hoër atoommassa van Sr in vergelyking met kalsium en daar word aangeneem dat die ander helfte 'n werklike toename in beenmineraal verteenwoordig. Stronsiumranelaat is geregistreer vir die behandeling van osteoporose in Europa teen 'n daaglikse dosis van 2 gram.
Hoofpyn
Spanningshoofpyn
Spanningshoofpyn is 'n hoofpyn wat gewoonlik simmetries in die voor- of agterkop lê en dikwels na of van die nek uitstraal. 'n Algemene simptoom is 'n gevoel van drukking, as of daar 'n band om die kop gebind is. As gevolg van sielkundige spanning word die nekspiere abnormaal gespanne en so ontstaan pyn en spasmas in die spiere van die kop. Hierdie abnormale spanning op die nekwerwelkolom kan uiteindelik ernstige afwykings in hierdie streek veroorsaak en dit kan weer verdere hoofpyn veroorsaak.
Stronsium
Uitwerking op die menslike liggaam
Verskeie stronsiumverbindings is ook gevind wat beengroei en digtheid aanhelp en die voorkoms van frakure verminder. Die doeltreffendheid van die behandeling wissel van verbinding tot verbinding. Hierdie verbindings sluit stronsiumlaktaat (McCaslin et. al, Mayo Clin. 1959;34(13):329-34), stronsiumsitraat (Wright et. al, Tahoma Clin.), stronsiumkarbonaat en stronsium glukonaat in (Skoryna et. al, 1984).
Hoofpyn
Ander
Hoofpyn kan ook 'n simptoom van 'n aantal ander siektes wees. Ontsteking van die frontale sinus kan swaar hoofpyn bo die ooglede veroorsaak. Hoofpyn gaan ook dikwels gepaard met ontsteking van die middeloor of van 'n tand. Dit kan ook te wyte wees aan ooggebreke. As 'n persoon 'n bril nodig het en sy oë baie moet inspan om beter te kan sien, kan dit hoofpyn veroorsaak wat met die loop van die dag erger kan word. Verder kan hoofpyn die enigste simptoom wees in die geval van akute gloukoom, wanneer die sirkulasie van vloeistof in die oog verhinder word en 'n verhoogde druk binne die oogbol veroorsaak. In so 'n geval is dit gewoonlik nodig om onmiddellik te opereer om te voorkom dat die persoon blind word.
Stronsium
Verwysings
Strontium ranelate -- a novel therapy for osteoporosis or a permutation of the same?, El-Hajj Fuleihan G., New England Journal of Medicine, volume 350, 29 Jan 2004 bladsye 504-506
Oz (TV-reeks)
Oz is ’n Amerikaanse televisie-dramareeks wat deur Tom Fontana geskep is. Hy was ook die skrywer of medeskrywer van al 56 episodes. Daar was ses seisoene.
Oorsig
Oz is die bynaam van die Oswald State Correctional Facility, voorheen die Oswald State Penitentiary, ’n maksimumveiligheid-gevangenis (vlak 4) waarvan die ligging onbekend is. ’n Groot deel van die aksie vind plaas in Emerald City ("Em City"), ’n eksperimentele eenheid van die tronk waar die hoof probeer klem lê op rehabilitasie en die aanleer van verantwoordelikheid. Emerald City is ’n streng beheerde omgewing met ’n beheerde aantal lede van elke sosiale en rassegroep.
Die groot rolverdeling sluit akteurs in soos Eamonn Walker, Rita Moreno, Ernie Hudson, John Lurie, Terry Kinney, Betty Buckley, Kathryn Erbe, Christopher Meloni, Lee Tergesen, B. D. Wong, J. K. Simmons, Dean Winters, Scott William Winters, Kirk Acevedo, Adewale Akinnuoye-Agbaje, Harold Perrineau Jr., Erik King, David Zayas, Lauren Vélez en Edie Falco.
Styl
Die verhaal van Oz word hoofsaaklik vertel deur Augustus Hill (Harold Perrineau), ’n voormalige dwelmhandelaar en –verslaafde en veroordeelde moordenaar. Hy is aan ’n rolstoel gekluister en vertel wat die omstandighede van ’n episode is, stel karakters voor of sluit ’n episode af. Wanneer ’n nuwe karakter voorgestel word, vertel hy wat sy omstandighede is, hy verskaf die gevangenenommer en vertel van hul misdaad en hul vonnis. Hill praat direk met die kamera, en dus die kyker. Daar is ook interaksie tussen hom en die ander karakters waarin hy nie met die kamera praat nie.
Oz het gebruik gemaak van die vryhede van Amerikaanse kabeltelevisie om materiaal te wys wat nie vir gewone kykers geskik was nie, byvoorbeeld vloekwoorde, dwelmgebruik, geweld, naaktheid, homoseksualiteit, manlike verkragting sowel as etniese en godsdienstige konflik.
Die reeks het ook op Suid-Afrikaanse TV gewys. Dit is verskeie kere vir Emmys benoem, maar het nooit gewen nie.
Karakters
Oz se aanvanklike rolverdeling het bestaan uit 14 akteurs. Die vier hoofkarakters (met die krediet starring) was Ernie Hudson as die tronkbewaarder Leo Glynn, Terry Kinney as Emerald City se hoof, Tim McManus, Harold Perrineau as die gevangene en verteller Augustus Hill en Eamonn Walker as ’n nuwe gevangene en vroom Moslem Kareem Saïd. Ander akteurs (met die krediet "also starring" was: Edie Falco as die korrektiewe beampte Diane Wittlesey, Rita Moreno as die raadgewer suster Peter Marie Reimondo, Kirk Acevedo as die Latynse gevangene Miguel Alvarez, Leon Robinson as Jefferson Keane, J.K. Simmons as Vernon Schillinger, Tony Musante as die Mafialeier Nino Schibetta, Lee Tergesen as Tobias Beecher, Sean Whitesell as die kannibaal Donald Groves, Dean Winters as Ryan O'Reily en B.D. Wong as die tronkkapelaan vader Ray Mukada.
Knud Jessen
Knud Jessen (29 November 1884 - 14 April 1971) was 'n Deense plantkundige en kwaternêre geoloog. Hy was staatsgeoloog vanaf 1917 tot 1931. In 1931 het hy C.H. Ostenfeld opgevolg as professor in plantkunde aan die Universiteit van Kopenhagen en direkteur van die Botaniese Tuin van Kopenhagen, 'n posisie wat hy tot sy aftrede in 1955 beklee het. Sy wetenskaplike werke het hoofsaaklik betrekking gehad op die geskiedenis van die plantegroei tydens die Eemiese interglasiale tydperk, die laat ystydperk van die Wisconsin-glasiasie en in die Holoseen tydperk het hy die gebruik van stuifmeelanalise ondersoek.
Oz (TV-reeks)
Karakters
Vanaf seisoen twee het verskeie karakters bygekom, onder andere Lauren Vélez as die tronk se dokter, Gloria Nathan, Kathryn Erbe as die dodesel-gevangene Shirley Bellinger, Luis Guzman as die Latynse bendeleier Raoul "El Cid" Hernandez, Christopher Meloni as Beecher se liefde Chris Keller, Betty Buckley as Ryan O'Reilly se ma en die musiekonderwyseres Suzanne Fitzgerald, Rick Fox as die basketbal-kampioen Jackson Vahue, Luke Perry as die nuwe gevangene en predikant Jeremiah Cloutier en Scott William Winters as Ryan O'Reily se verstandelik gestremde broer, Cyril O'Reily.
Knud Jessen
Jessen was in kontak met die Ierse natuurkundige Robert Lloyd Praeger en het gedurende 1934-1935 veldwerk gedoen oor die kwaternêre geologie van Ierland. Saam met sy assistent, Frank Mitchell, kon hy beide die post-ystydperk plantegroeiontwikkeling van Ierland en dié van die Eemiese interglasiasie beskryf, met die teenwoordigheid van plante soos Rhododendron ponticum, Abies alba, Erica scoparia en Buxus sempervirens in Ierland.
Oz (TV-reeks)
Op DVD
HBO Home Video het al ses seisoene van Oz op DVD beskikbaar gestel (streek 1 en 2). Dit bevat verskeie spesiale bonusse soos kommentaar en uitgesnyde tonele.
Knud Jessen
Jessen is erken deur eredoktorsgrade aan die Universiteit van Cambridge en Universiteit van Dublin. Hy was lid van die Koninklike Deense Akademie vir Wetenskappe en Briewe en was op die direksie van die Carlsberg-stigting.
Die standaard outeursafkorting K.Jess. word gebruik om hierdie persoon as die skrywer aan te dui wanneer 'n botaniese naam aangehaal word.
Boeber
Boeber is 'n tradisionele Kaap-Maleise soet melkdrankie wat gemaak word van vermicelli, sago en suiker, en verder gegeur word met kardemom, heel kaneel en rooswater. Die drankie word tradisioneel bedien op die 15de aand van Ramadaan, wat die middelpunt van die vastyd is, te vier. Diegene wat die eerste 15 dae se vas voltooi het word ook na verwys as “hy/sy is op die berg” – hy/sy is halfpad deur die vas van Ramadaan.
Oorsprong
Boeber is oorspronklik gemaak deur Kaap-Maleiers wie se voorvaders van Indonesië, Oos-Afrika en Indië na Suid-Afrika gekom het. Die Maleiers geniet ook 'n soortgelyke drankie wat genoem word ‘bubur lambuk’ wat beteken ‘spesiale pap’. Dit word ook tradisioneel bedien met die breek van die vas gedurende Ramadaan. 'n Soortgelyke drankie word bedien in Trinidad en Tobago gedurende Eid al-Fitr (die fees aan die einde van Ramadaan) en word genoem ‘Sawine’ of ‘Sewine’. In baie ander dele van die wêreld word die drankie geniet vanaf die ooste wat dit noem ‘kheer’ of ‘soet congee’ tot selfs in Afrikaanse huishoudings wat iets soortgelyks doen, genaamd ‘melkkos’. Baie huishoudings maak boeber gebaseer op familieresepte en mens kan boeberresepte in meeste Kaap-Maleise kookboeke kry. ‘Gereed-om-te-maak’ boeber-mengsels is ook beskikbaar in uitgesoekte supermarkte, kafees en speserywinkels in Suid-Afrika.
Resep
Bestanddele:
Voorbereiding: Week die sago in water vir 15 minute. Smelt die botter in 'n diep souspan. Voeg die vermicelli by en roerbraai tot ligbruin van kleur. Voeg die kardemom, kaneelstokkies en die sultanas by. Hou aan roer. Voeg die melk by en bring tot kookpunt. Voeg die sago by en laat prut vir 30 minute terwyl jy aanhou roer om te verhoed dat bestanddele vasbrand. Sodra sago deurskynend van kleur is, voeg die rooswater, suiker en amandels by en hou aan prut en roer vir 10 minute of totdat alles goed deurgemeng is. Bedien warm. Maak 8 tot 10 porsies. Voorbereidingstyd: 1 uur
Jacky St. James
Jacky St. James (gebore 15 Oktober 1976) is 'n Amerikaanse skryfster, regisseuse, en aktrise.
Datavleg (Internet)
Datavleg (Engels: mashup) is 'n webwerf waarin dié inhoud daarvan geskep word deur die integrasie van inligting vanuit meer as een bron. Die resultaat kan 'n nuwe en vindingryke webgebaseerde diens verteenwoordig.
Oorsig
'n Datavlegtoepassing is 'n voorbeeld van die Web 2.0 wat deur sommige waarnemers beskou word as 'n voorbeeld van die rigting waarin die web ontwikkel. Dit is ook 'n voorbeeld van interaktiewe webtoepassings wat gebaseer is op inhoud van eksterne datavelde om totaal nuwe dienste te skep. Hierdie tipe dienste is besig om 'n toenemend gewilde verskynsel op die web te word. Datavleg se gewildheid word toegeskryf aan interaktiewe gebruikersdeelname en die unieke samevoeging van derdepartydata.
'n Rigiede beskrywing en definisie van datavleg is nie op hierdie stadium moontlik nie aangesien dit 'n dinamiese en vinnig ontwikkelende veld verteenwoordig. Die oorsprong van die term in Engels (mashup) gee ook insig in die agtergrond van dié term. Dit word geleen van pop-musiek waar 'n mashup beskou word as 'n nuwe liedjie wat geskep word deur die vermenging van vokale en instrumentele snitte van twee verskillende liedjies (gewoonlik ook van verskillende musiekgenres). Soos die vervlegte liedjies, word datavleg daargestel deur die innoverende samestelling van inhoud (gewoonlik van nie verwante data), saamgestel vir menslike (eerder as rekenaar-) verbruik.
Soek-en-koop-datavleg
Soek en koop datavlegtoepassings bestaan reeds voor die term datavleg (mashup) geskep is. Voor die bestaan van Web-koppelvlakke het vergelykende aankoop instrumente soos BizRate, PriceGrabber, MySimon, en Google's Froogle gebruik gemaak van besigheid tot besigheid (b2b) tegnologië of skermskraaptegnologie om vergelykende prysdata weer te gee. Ten einde soek-en-koop-datavleg te fasiliteer het verbruikerswebwerwe soos eBay en Amazon hul API's vrygestel sodat inhoud makliker in sulke programmering benut kan word.
Nuusdatavleg
Nuusvoorsieners (soos die New York Times, BBC, of Reuters) gebruik sindikasietegnologie soos RSS en Atom sedert 2002 om nuusverspreidingtoevoere oor verskeie onderwerpe daar te stel. Gesindikeerde toevoer datavlegdienste stel gebruikers in staat om verpersoonlikte "koerante" te skep wat die gebruiker se spesifieke behoeftes aanspreek. 'n Voorbeeld is Diggdot.us wat toevoere kombineer van tegnologie georiënteerde nuusbronne Digg.com, Slashdot.org, en del.icio.us.
Klaus Ebner
Klaus Ebner (Wene, 8 Augustus 1964) is 'n Oostenrykse skrywer van prosa, poësie en essays. Hy vertaal ook Franse en Katalaanse werke na Duits. In die jare '80 skryf hy boeke oor sagteware en literêre tekste in tydskrifte. Sy eerste bundel kort stories word in 2007 gepubliseer. Die outeur skryf poësie in Duits en Katalaans.
Lewe
Klaus Ebner studeer Romaanse en Duitse filologie en vertaling. Hy begin onmiddellik na sy skooltyd kortverhale, poësie en hoorspele te skrywe. In die jare '90 skryf hy hoofsaaklik artikels en boeke oor sagteware en rekenaarnetwerke. Die eerste van hierdie boeke, oor die teksverwerker WordPerfect, word na Nederlands vertaal. Daarna werk hy vir 'n Weense literêre tydskrif, Texte.
Na die jaar 2004 publiseer hy meer dikwels. Vandag is Klaus Ebner 'n outeur van verhalende fiksie (roman, novelle, kortverhale), essays en poësie. Gesteun deur 'n subsidie vir letterkunde van die Oostenrykse owerheid, gaan hy in 2007 na Andorra en skryf 'n essay oor die land in die Pireneë.
Sy werk weerspieël die bewussyn van multikulturele maatskappye, die saamhorigheid van verskillende mentaliteite, tale, volkere en godsdienste. Die konsep van toleransie speel 'n belangrike rol in sy werke. In 2008 ontvang Klaus Ebner die Wiener Werkstattpreis. Die pryswennende novelle Der Flügel Last (Die last van vleugels) beskryf 'n sewejarige meisie wat aan kanker ly. Die verhalende styl roep die perspektief van 'n kind op. Die pryswennende essay Was blieb vom Weißen Ritter? gee insig in die middeleeuse roman Tirant lo Blanch van die Valensiaanse outeur Joanot Martorell. Die skrywer vermeng sy eie leserservaring met filologiese en historiese informasie.
Hy woon en werk in Wene en is lid van die Oostenrykse skrywersorganisasies Grazer Autorenversammlung. en Österreichischer Schriftstellerverband.
Awie van Wyk
Abraham (Awie) van Wyk (gebore op 10 November 1949) is 'n Suid-Afrikaanse komponis, koordirigent en skilder. Hy het in die Karoo grootgeword en is sedert 1976 verbonde aan die Potchefstroomse Universiteit (nou die Noordwes-Universiteit).
Vroeë lewe
Van Wyk is in die Karoo op 'n plaas naby Meiringspoort gebore en het op Beaufort-Wes skoolgegaan. Na skool het hy musiek gaan studeer aan die Universiteit Stellenbosch waar hy die graad B.Mus behaal het. Ná hy sy studies voltooi het, het hy op Carnarvon en Kraaifontein gaan skoolhou. In 1974 het hy die koorleier van die Christelike Jeug-tot-Jeugaksie geword.
Gedurende 1975 het hy by die Universiteit van die Oranje-Vrystaat gewerk waar hy ook die koor oorgeneem het. In 1976 het hy na Potchefstroom verhuis waar hy by die plaaslike universiteit se konservatorium as dosent aangestel is. Hy het ook die Potchefstroomse Universiteitskoor afgerig en gelei.
Latere loopbaan
In 1977 het Van Wyk die graad Honneurs B.Mus aan die Potchefstroomse Universiteit vir CHO voltooi. In 1984 is hy na Amerika om sy studies in koorleiding verder voort te sit onder David Willcocks, Frauke Haaseman, Aden Lewis en Phillip Brunell.
Behalwe vir al die musiek wat Van Wyk skryf, verwerk en aanpas, tree hy gereeld as beoordelaar op by kunswedstryde. In 1992 het die operette Gelukland uit sy pen verskyn en is deur heelwat skole met sukses opgevoer. In 2000 is Van Wyk bevorder tot professor van musiek aan die Potchefstroomse Universiteit.
Wakefield
Wakefield is 'n groot nedersetting in die graafskap Wes-Yorkshire, Engeland, wat op die Calderrivier geleë is.
Eve (kletsrymer)
Eve (gebore 10 November 1978) is 'n Amerikaanse aktrise en vervaardiger. Sy is bekend vir haar rolle in die rolprente xXx (2002), Barbershop (2002), The Woodsman (2004), en Whip It (2009).
Brasse vannie Kaap
Die oorspronklike groeplede is Deon Daniels (Boeta-D), Roger Heunis (Hamma), Ashley Titus (en) (Mr Fat) en Enver Pietersen (DJ E20). Bboys Cheeze, Baby-L en Levi het later by bulle aangesluit. Titus is in 2007 aan ’n hartaanval oorlede.
Helge Ingstad
Helge Marcus Ingstad (* 30 Desember 1899 in Meråker; † 29 Maart 2001 in Oslo) was 'n Noorse ontdekkingsreisiger en skrywer. Nadat hulle 'n aantal Noorse nedersettings gekartografeer het, het Ingstad en sy vrou Anne Stine, 'n argeoloog, in 1961 die oorblyfsels van 'n Wiking-nedersetting in L'Anse aux Meadows op die Kanadese eiland Newfoundland ontdek. Hulle het sodoende die eerste navorsers geword wat 'n oortuigende bewys opgelewer het vir die hipotese dat Groenlandse Wikings reeds sowat 500 jaar voor Christophorus Columbus en John Cabot 'n Atlantiese seeroete na Noord-Amerika ontdek het. Ingstad het ook die teorie ontwikkel dat die misterieuse verdwyning van die Groenlandse Wiking-nedersettings in die 14de en 15de eeu moontlik deur hulle emigrasie na Noord-Amerika verklaar kan word.
Loopbaan
Toe Noorweë Eirik Raudes Land, 'n gebied in Oos-Groenland, geannekseer het, het Ingstad in 1932 en 1933 as goewerneur van die gebied gedien. Die Internasionale Geregshof in Den Haag het egter in 1933 Noorweë se aanspraak op hierdie Deense gebied verwerp. Die Noorse regering het Ingstad vervolgens as goewerneur van Svalbard (Spitsbergen en die omliggende eilande) aangestel – 'n geskikte funksie vir 'n man met 'n regswetenskaplike agtergrond en ervaring met die Arktiese lewe.
Pauline Janet Smith
Pauline Janet Smith (2 April 1882 – 29 Januarie 1959) word beskou as een van Suid-Afrika se grootste skrywers.
Helge Ingstad
Huwelik
Tydens sy ampstermyn op Svalbard het Helge Ingstad sy vrou Anne Stine ontmoet. Sy was amper twintig jaar jonger as hy, maar nadat sy Helge se boeke oor Kanada en Groenland met groot bewondering gelees het, het sy op hom verlief geraak. Sy het vir hom 'n brief geskryf, en nadat hul briefwisseling vir 'n tyd lank voortgeduur het, het die twee verloof geraak en uiteindelik getrou.